### Beslutningstema

I denne sag godkendes fordeling af poster som tilfordnede vælgere for perioden januar 2022 - 31. december 2022.

### Sagsfremstilling

Ved offentlige valg skal Kommunalbestyrelsen for hvert afstemningsområde udpege mindst 1 tilforordnet vælger. Der er 22 afstemningssteder i Tønder Kommune. Tilforordnede vælgere vælges ved forholdstalsvalg.

Hvis der er partier, der ikke ønsker eller ikke kan udpege det fulde antal tilforordnede vælgere, så bemyndiges forvaltning til at udpege disse. Dette kan for eksempel foregå ved, at pladserne tilbydes til partier, der opstillede ved kommunalvalget i 2021 men ikke opnåede repræsentation i Kommunalbestyrelsen.

Herudover vil der blive udpeget administrative medarbejdere (ikke som tilforordnede vælgere) til at bistå på valgstederne efter behov.

Valget gælder for perioden januar 2022 til 31. december 2025, og omfatter alle valghandlinger eller afstemninger efter Kommunal- og regionvalgloven, Folketingsvalgloven samt Europaparlamentsvalgloven.

### Lovgrundlag

Folketingsvalglovens §§ 30-31, jf. bkg. nr. 1260 af 27. august 2020.

Kommunal- og regionalvalglovens §§ 17-18, jf. bkg. nr. 13 af 9. januar 2020.

### Politik & Udvikling indstiller,

at posterne som tilforordnede vælgere fordeles i overensstemmelse med bilag, og

at hvis der er partier, der ikke ønsker at udpege det fulde antal tilforordnede vælgere, bemyndiges forvaltningen til at foretage udpegningen.

### Beslutning

Indstillingen godkendt.